સેન્સેક્સ શેરોમાં એક્સિસ બેન્ક સૌથી વધુ 6.62 ટકા વધ્યો હતો. એસબીઆઈ 5.88 ટકા વધ્યો હતો. મારુતિ સુઝુકી 4.77 ટકા, યસ બેન્ક 4.44 ટકા, આઈસીઆઈસીઆઈ બેન્ક 4.18 ટકા, વેદાંતા 2.86 ટકા વધ્યો હતો. બીએસઈ રિયલ્ટી ઈન્ડેક્સ સૌથી વધારે 4.44 ટકા ઉછળી ગયો હતો. કન્ઝ્યુમર ડ્યૂરેબલ્સ 3.77 ટકા, બેન્કેક્સ 3.53 ટકા અને કેપિટલ ગુડ્ઝ 3.40 ટકા વધ્યા હતા. માત્ર આઈટી અને ટેક્નોલોજી ઈન્ડેક્સ ઘટીને બંધ આવ્યો હતો. દરમિયાન એફઆઈઆઈએ અવિરત વેચવાલી આગળ ધપાવી હતી અને બુધવારે વધુ નેટ 1096 કરોડ રૂપિયાના શેર વેચ્યા હતા. સામે છેડે ડીઆઈઆઈએ લગભગ બમણી તાકાતથી શેરો ખરીદ્યા હતા અને નેટ 1893 કરોડ રૂપિયાની ખરીદી કરી હતી.